CELEX: 32007R0652
Language: bg
Date: 2007-06-08 00:00:00
Title: Регламент (ЕО) № 652/2007 на Комисията от 8 юни 2007 година относно класирането на някои стоки в Комбинираната номенклатура

14.6.2007   
            
            
               BG
            
            
               Официален вестник на Европейския съюз
            
            
               L 153/6
            
         
      РЕГЛАМЕНТ (ЕО) № 652/2007 НА КОМИСИЯТА
   
   от 8 юни 2007 година
   относно класирането на някои стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               За да бъде гарантирано еднаквото прилагане на Комбинираната номенклатура, приложена към Регламент (ЕИО) № 2658/87, е необходимо да бъдат приети мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така към други номенклатури, които са изцяло или частично основани на нея или които добавят подраздели към нея и които са създадени със специфични разпоредби на Общността с цел прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението към настоящия регламент, следва да бъдат класирани под кодовете по КН, посочени в колона 2, по силата на основанията, посочени в колона 3 от същата таблица.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, може да бъде ползвана от титуляра за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, трябва да бъдат класирани в Комбинираната номенклатура под кодовете по КН, посочени в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 8 юни 2007 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1. Регламент, последно изменен с Регламент (ЕО) № 580/2007 (ОВ L 138, 30.5.2007 г., стр. 1).
   
      (2)  ОВ L 302, 19.10.1992 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Копие на определен мобилен телефон (т.нар. „макет“)
                              Изделието е изработено основно от пластмаса. Не съдържа електронни компоненти.
                              Размерът, видът и теглото му са идентични с характеристиките на определения модел.
                              Снабден е с бутони, които при натискане създават усещането за истински бутони.
                           
                        
               
                  3926 90 97
               
               
                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 3926, 3926 90 и 3926 90 97.
                  Поради своята конструкция и поради факта, че не притежава функциите на мобилен телефон, изделието се изключва от позиция 8517.
                  Въпреки че изделието е копие на определен мобилен телефон, като изглежда като него и е снабдено с бутони, осигуряващи усещането за мобилен телефон, то не демонстрира никакви други възможности или свойства на този модел. Основното му предназначение е да покаже как изглежда съответният мобилен телефон. Поради това изделието се изключва от позиция 9023.
                  Изделието следва да се класира според съставния материал (пластмаса).
               
            
                  
                              2.
                           
                           
                              Така наречен „самонадуваем дюшек“, предназначен за употреба извън дома, с размери: 185 (Д) x 66 (Ш) x 3,8 (В) см.
                              Външната повърхност на дюшека е от текстилна тъкан от синтетични влакна, покрита от вътрешната страна с пластмаси. Съдържа лист (с дебелина около 3,5 см) от полиуретанова пяна с отворени пори.
                              Външната повърхност на изделието подобрява триенето с други материи (например спални чували) и е здрава, устойчива на замърсяване, влага и пробиване.
                              Снабден е с вентил, който позволява навлизането на въздух в дюшека, когато той бъде развит, и изпускането му, когато дюшекът бъде навит.
                           
                        
               
                  6306 40 00
               
               
                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 6306 и 6306 40 00.
                  Поради неговите характеристики (триене, устойчивост на замърсяване, здравина) и обстоятелството, че е предназначено за употреба извън дома, изделието представлява артикул за къмпинг.
                  Изключва се от глава 94, тъй като изделието представлява надуваем дюшек (виж забележка 1, буква а) към глава 94)
                  Представлявайки надуваем дюшек от текстил, изделието се класира в подпозиция 6306 40 00 като артикул за къмпинг.
               
            
                  
                              3.
                           
                           
                              Плавателно средство от типа „катамаран“, предназначено за транспорт на хора.
                              Дължината му е приблизително 49 метра и има максимална скорост 34 възела (около 63 км/ч). Може да превозва до 600 пасажери.
                              Предназначено е да функционира по реки, устия и крайбрежни води. То е конструирано така, че може да плава в открито море, но без пътници.
                              Не е конструирано да вози пътници на повече от 20 морски мили (около 37 км) от брега.
                           
                        
               
                  8901 10 90
               
               
                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 8901, 8901 10 и 8901 10 90.
                  Катамаранът е плавателен съд, предназначен за транспорт на пътници по реки, устия и крайбрежни води. Тъй като не е конструиран да вози пътници отвъд определено разстояние от брега, той не може да бъде плавателен съд „за превоз на пътници“ по море. Следователно, изделието не може да бъде разгледано като „за морско корабоплаване“ (виж допълнителна забележка 1 към глава 89).
               
            
                  
                              4.
                           
                           
                              Умален модел на футболен стадион, изработен основно от пластмаса на подставка от талашит.
                              Няма подвижни части.
                           
                        
               
                  9503 00 95
               
               
                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 9503 00 и 9503 00 95.
                  Изделието не е предназначено за демонстриране и следователно не може да бъде класирано в позиция 9023.
                  Изделието не трябва да се класира съобразно материала, от който е направено, тъй като е умален модел за забавление от позиция 9503. Тези модели може да нямат функционално приложение, да са изработени само за излагане и да не са за игра.